CELEX: 62021CN0698
Language: mt
Date: 2021-11-19 00:00:00
Title: Kawża C-698/21 P: Appell ippreżentat fid-19 ta’ Novembru 2021 minn Naturgy Energy Group, S.A, li kienet Gas Natural SDG, S.A. mis-sentenza mogħtija mill-Qorti Ġenerali (Is-Seba’ Awla) fit-8 ta’ Settembru 2021 fil-Kawża T-328/18, Naturgy Energy Group vs Il-Kummissjoni Ewropea

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/13
            
         
      Appell ippreżentat fid-19 ta’ Novembru 2021 minn Naturgy Energy Group, S.A, li kienet Gas Natural SDG, S.A. mis-sentenza mogħtija mill-Qorti Ġenerali (Is-Seba’ Awla) fit-8 ta’ Settembru 2021 fil-Kawża T-328/18, Naturgy Energy Group vs Il-Kummissjoni Ewropea
      (Kawża C-698/21 P)
      (2022/C 73/17)
      Lingwa tal-kawża: l-Ispanjol
      
         Partijiet
      
      
         Appellant: Naturgy Energy Group, S.A, li kienet Gas Natural SDG, S.A. (rappreżentanti: F. González Díaz, J. Blanco Carol, abogados)
      
         Partijiet oħra fil-proċedura: Il-Kummissjoni Ewropea, EDP España, S.A., Viesgo Producción, S.L., suċċessur ta’ Viesgo Generación, S.L.
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  Tannulla s-sentenza tal-Qorti Ġenerali tat-8 ta’ Settembru 2021 fil-Kawża T-328/18, Naturgy Energy Group vs Il-Kummissjoni.
               
            
                  —
               
               
                  Tiddeċiedi definittivament il-kawża mingħajr ma tibgħatha lura quddiem il-Qorti Ġenerali hekk kif awtorizzat mill-Artikolu 61 tal-Istatut tal-Qorti tal-Ġustizzja, billi tannulla d-Deċiżjoni tal-Kummissjoni C(2017) 7733 finali tas-27 ta’ Novembru 2017, dwar l-għajnuna mill-Istat SA.47912 (2017/NN) (1) – L-inċentiv ambjentali adottat minn Spanja għal impjanti tal-enerġija li jaħdmu bil-faħam.
               
            
                  —
               
               
                  Tikkundanna lill-Kummissjoni għall-ispejjeż ta’ din il-proċedura kif ukoll għal dawk tal-proċedura quddiem il-Qorti Ġenerali.
               
            
         Aggravji u argumenti prinċipali
      
      Insostenn għall-appell tagħha, l-appellanti tinvoka s-segwenti aggravji:
      1.   L-ewwel aggravju, ibbażat fuq żball ta’ liġi fl-istħarriġ tal-motivazzjoni tad-deċiżjoni kkontestata f’dak li jirrigwarda n-natura selettiva tal-miżura kkontestata.
      
      Naturgy tqis li l-eżami mwettaq mill-Qorti Ġenerali tal-motivazzjoni tad-deċiżjoni kkontestata, f’dak li jirrigwarda s-selettività tal-miżura kkontestata, huwa vvizzjat bi żball ta’ liġi.
      Fil-qosor, Naturgy tqis li ma huwiex possibbli li jiġi deċiż li l-motivazzjoni tad-Deċiżjoni ta’ Ftuħ hija konformi mad-dritt meta din la tagħmel riferiment għall-analiżi ta’ komparabbiltà meħtieġ mill-ġurisprudenza sabiex tiġi ġġustifikata n-natura selettiva ta’ għajnuna, u lanqas ma tinkludi, anki jekk sommarjamet, espożizzjoni, minn tal-inqas preliminari, tar-raġunijiet li għalihom, abbażi ta’ din l-analiżi ta’ komparabbiltà, il-miżura kkontestata hija selettiva. Il-Qorti Ġenerali ma tistax tibbaża ruħha, skont id-dritt, fuq in-natura provviżorja tad-Deċiżjoni ta’ Ftuħ sabiex tapplika standard ta’ motivazzjoni żbaljat. B’mod partikolari, u fid-dawl tal-fatt li s-suġġett tad-Deċiżjoni ta’ Ftuħ huwa miżura li qiegħda attwalment tiġi implimentata u li tipproduċi, bħala tali, effetti ġuridiċi kunsiderevoli għall-benefiċjarji tagħha, il-Qorti Ġenerali kellha teżiġi mingħand il-Kummissjoni motivazzjoni konformi mal-istandards stabbiliti mill-ġurisprudenza fil-qasam tas-selettività, anki jekk din tkun fil-qosor u provviżorja.
      2.   It-tieni aggravju, ibbażat fuq żball ta’ liġi fl-istħarriġ tal-applikazzjoni tal-Artikolu 107(1) TFUE f’dak li jirrigwarda n-natura selettiva tal-miżura kkontestata.
      
      Naturgy tqis li l-eżitu tal-eżami tal-Qorti Ġenerali tal-karatterizzazzjoni tas-selettività tal-miżura kkontestata, imwettqa mill-Kummissjoni, huwa vvizzjat minn diversi żbalji ta’ liġi. Naturgy tqis li l-Qorti Ġenerali, mhux biss wettqet żball ta’ liġi meta qieset li l-kriterji ġuridiċi sabiex tiġi mistħarrġa n-natura selettiva ta’ miżura huma differenti skont jekk il-miżura inkwistjoni tkunx is-suġġett ta’ eżami qabel jew wara l-ftuħ tal-proċedura ta’ investigazzjoni formali, iżda talli wettqet żball ta’ liġi meta invertiet l-oneru tal-prova u meta ma kkonstatatx l-iżball imwettaq mill-Kummissjoni meta ddeċidiet, fir-rigward tal-motivazzjoni tad-Deċiżjoni ta’ Ftuħ, li l-miżura kkontestata hija selettiva u/jew meta ma wrietx, kif meħtieġ mid-dritt, li l-miżura hija selettiva.
      
         (1)  ĠU 2018, C 80, p. 20.